Source: http://www.radioresita.ro/322311/csm-scolar-resita-face-pasi-siguri-spre-promovare-a-trecut-si-de-cs-universitatea-craiova
Timestamp: 2018-12-17 16:53:08+00:00

Document:
CSM Școlar Reșița face pași siguri spre promovare. A trecut și de CS Universitatea Craiova » Radio România Reșița
Acasă Slide CSM Școlar Reșița face pași siguri spre promovare. A trecut și de...
Echipa de handbal din Divizia A, CSM Școlar Reșița a susținut sâmbătă, 24 noiembrie meciul derby din acest campionat. Elevii lui Ilie Vaidasigan au evoluat exemplar și s-au impus clar în deplasarea de la CS Universitatea Craiova. Au trecut de gazde cu 40-35, după ce la pauză conduceau tot ei cu 22-16.
„Băieții au fost foarte concentrați și conectați la importanța meciului. Mă bucură foarte mult reintrarea lui Mihai Rohozneanu, care a așezat foarte bine atacurile și mai ales faptul că pas cu pas, victorie cu victorie ne apropiem de obiectivul propus, promovarea”, ne-a declarat la final de joc Cristi Pătru, președintele secției de handbal a CSM Școlar Reșița.
1 CSM Scolar Resita 7 7 0 0 229 189 40 3 0 4 0 9 12 21
2 CS Unirea Sannicolau Mare 8 5 0 3 220 217 3 3 0 2 0 9 6 15
3 CS Universitatea Craiova 7 4 0 3 230 203 27 3 0 1 0 9 3 12
5 CS Universitar Politehnica Timisoara 7 0 0 7 161 207 -46 0 0 0 0 0 0 0
În următoarea etapă, a 10-a, CSM Școlar Reșița va juca, acasă, joi, 29 noiembrie cu CS Universitar Timișoara.
Pentru handbaliștii de la CSM Reșița urmează meciul derby cu CS Universitatea Craiova în Divizia A la handbal masculin
http://www.radioresita.ro/wp-content/uploads/2018/11/antrenament-handbal-seniori-1.mp4
Echipa de handbal din Divizia A, CSM Școlar Reșița va susține meciul derby din acest campionat, la finalul acestei săptămâni. Reșițenii vor evolua în deplasare la CS Universitatea Craiova, doar cu gândul la victorie, după cum afirmă jucătorul Mihai Rohozneanu:
http://www.radioresita.ro/wp-content/uploads/2018/11/MIhai-Rohozneanu-pentru-site.mp3
”Este cel mai important meci din acest an, cei de la Craiova exprimându-și dorința de a promova și ei. Au considerat că meciul de la Reșița a fost un accident și că a fost un meci mai puțin reușit pentru ei. Consider că noi avem echipa cea mai bună și abordăm meciul la victorie. Lotul se prezintă bine înainte de acest joc, eu mă bucur că revin pe teren, îmi era dor și sper la meciul de la Craiova să evoluez bine și să-mi ajut colegii să obțină un rezultat bun. Dacă reușim să câștigăm și la Craiova om avea nouă puncte în fața lor și nu vom mai avea nici un fel de problemă în ceea ce privește promovarea. Vom trata fiecare meci la modul cel mai serios, ne dorim promovarea și contează mult felul în care ne pregătim și evoluăm.”
Deoarece în aceste zile pe suprafața de joc din sala polivalentă sunt amplasate aparatele pentru Campionatul Național de Gimnastică al juniorilor I și II, ce va avea loc la Reșița în această săptămână, atât echipa de seniori, cât și cea de juniori de la CSM Școlar Reșița, au făcut antrenamente în sala de sport a Liceului Teoretic Traian Vuia.
Partida dintre CS Universitatea Craiova și CSM Școlar Reșița se va disputa sâmbătă, 24 noiembrie, de la ora 16.00. CSM Reșița conduce în seria C cu 18 puncte, urmată de echipa din Craiova cu 12 puncte și de Unirea Sânnicolau Mare, tot cu 12 puncte.
[VIDEO-FOTO] CSM Școlar Reșița a intrat în vacanță cu ”fruntea sus”. Bilanț de 5 victorii de la întoarcerea pe banca tehnică a lui Leo...
Expoziţie de artă culinară a elevilor de la liceele din Băile Herculane şi Teregova! 17/12/2018

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM